b"\n_START_ARTICLE_\nBlutfahne\n_START_PARAGRAPH_\nDie Blutfahne (blodfanen) var et hagekorsflag, som blev anvendt af det tyske nazistparti NSDAP ved ceremonielle anledninger. Det fik sit navn fordi det angiveligt var tilsl\xc3\xb8ret af blod fra nazimartyrene, som blev dr\xc3\xa6bt under \xc3\xb8lk\xc3\xa6lderkuppet i 1923._NEWLINE_Under de \xc3\xa5rlige rigspartidage (Reichsparteitag) i N\xc3\xbcrnberg i 1930'erne indviede Adolf Hitler nye partiflag ved at l\xc3\xa6gge en h\xc3\xa5nd p\xc3\xa5 dem, mens han holdt i Blutfahne med den anden._NEWLINE_Sidste gang, fanen blev brugt offentligt, var under Adolf Wagners statsbegravelse i 1944."